CELEX: 31996L0042
Language: da
Date: 1996-06-25 00:00:00
Title: Rådets direktiv 96/42/EF af 25. juni 1996 om ændring af direktiv 77/388/EØF om det fælles merværdiafgiftssystem

Avis juridique important

|

31996L0042

Rådets direktiv 96/42/EF af 25. juni 1996 om ændring af direktiv 77/388/EØF om det fælles merværdiafgiftssystem  

EF-Tidende nr. L 170 af 09/07/1996 s. 0034 - 0034

RÅDETS DIREKTIV 96/42/EF af 25. juni 1996 om ændring af direktiv 77/388/EØF om det fælles merværdiafgiftssystem RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 99,under henvisning til forslag fra Kommissionen,under henvisning til udtalelse fra Europa-Parlamentet (1),under henvisning til udtalelse fra Det Økonomiske og Sociale Udvalg (2), ogud fra følgende betragtninger:Efter artikel 12, stk. 3, litra d), i direktiv 77/388/EØF (3), skal reglerne vedrørende beskatning af andre landbrugsprodukter end dem, der falder ind under kategori I i bilag H, vedtages enstemmigt af Rådet inden den 31. december 1994 på forslag af Kommissionen; indtil denne dato kunne de medlemsstater, der allerede anvendte en reduceret sats, fortsætte med at gøre dette, medens de medlemsstater, der anvendte en standardsats, ikke kunne anvende en reduceret sats; dette gav mulighed for en toårig udsættelse af anvendelsen af standardsatsen;erfaringen viser, at den strukturelle uligevægt i de momssatser, der anvendes i medlemsstaterne for landbrugsprodukter fra blomster- og havebrugssektoren, har resulteret i en række tilfælde af svig; denne strukturelle uligevægt er en direkte følge af anvendelsen af artikel 12, stk. 3 litra d), og bør ændres i overensstemmelse hermed;den mest hensigtsmæssige løsning vil være, at muligheden for at anvende en reduceret sats udvides til alle medlemsstater til i en overgangsperiode også at gælde for leveringer af landbrugsprodukter fra blomster- og havebrugssektoren samt træ til brændsel -UDSTEDT FØLGENDE DIREKTIV:Artikel 1 Direktiv 77/3883EØF ændres således:1) Artikel 12, stk. 3. litra d), udgår.2) I artikel 28, stk. 2, indsættes følgende litra:»i) Medlemsstaterne kan anvende en reduceret sats på leveringer af levende planter og andre blomsterdyrkningsprodukter (herunder løg, rodfrugter og lignende, afskårne blomster og pyntegrønt) samt træ til brændsel.«Artikel 2 Medlemsstaterne meddeler Kommissionen teksterne til de nationale retsforskrifter, som de vedtager på det område, der er omfattet af dette direktiv.Artikel 3 Dette direktiv anvendes fra den 1. januar 1995.Artikel 4 Dette direktiv er rettet til medlemsstaterne.Udfærdiget i Luxembourg, den 25. juni 1996.På Rådets vegneM. PINTOFormand(1) EFT nr. C 17 af 22. 1. 1996, s. 26.(2) EFT nr. C 236 af 11. 9. 1995, s. 10.(3) EFT nr. L 145 af 13. 6. 1977, s. 1. Direktivet er senest ændret ved direktiv 95/7/EF (EFT nr. L 102 af 5. 5. 1995, s. 18).